ফারাজ আইয়াজ হোসেন
ফারাজ আইয়াজ হোসেন ছিলেন ২০ বছর বয়সী একজন বাংলাদেশী তরুণ যাকে ২০১৬ সালের জুলাই মাসের ঢাকা আক্রমনে হত্যা করা হয়। তিনি লতিফুর রহমান, ট্রান্সকম গ্রুপের প্রতিষ্ঠাতা এবং শাহনাজ রহমান এর নাতি ছিলেন। ফারাজের বাবা মোহাম্মদ ওয়াকার রহমান এবং মা সিমিন হোসেন যিনি এসকেএফ বাংলাদেশ লিমিটেডের ব্যবস্থাপনা পরিচালক এবং বোর্ড অফ ডিরেক্টরের সদস্য হিসাবে কর্মরত আছেন। ফারাজরা দুই ভাই, যাদের মধ্যে ফারাজ-ই ছোটো। তার বড় ভাই-এর নাম জারাফ হোসেন। ফারাজ মার্কিন যুক্তরাষ্ট্রের জর্জিয়াতে অবস্থিত এমরি বিশ্ববিদ্যালয়ের শিক্ষার্থী ছিলেন এবং দূর্ঘটনার সময় তিনি গ্রীষ্মকালীন ছুটিতে ঢাকায় অবস্থান করছিলেন।